**Ross Barkley**| Ross Barkley |
| Asmeniniai duomenys |
| **Pilnas vardas** | Ross Barkley |
| Gimimo data | 1993 m. gruodžio 5 d. (29 metai) |
| Gimimo vieta | Liverpulis, Anglija |
| Ūgis | 1,89 m |
| Svoris | 76 kg |
| Klubai |
| Dabar žaidžia | Chelsea FC |
| **Numeris** | 8 |
| **Pozicija** | vidurio saugas |
| Jaunimo klubai |
| 2005–2010 | Everton FC |
| Profesionalūs klubai\* |
| 2010–2018201220132018– | Everton FC→ Sheffield Wednesday FC *(skol.)*→ Leeds United AFC *(skol.)*Chelsea FC | 150 (21)13 (4)4 (0)1 (0) |
| Nacionalinė komanda\*\* |
| nuo 2013 | Anglija Anglija | 22 (2) |
| \* Skaičiuojama tik pasirodymai ir įvarčiai vietinėje lygoje Duomenys 2014 m..
\*\* Nacionalinės komandos pasirodymų irįvarčių duomenys 2018 m.. |

**Rosas Barklis** (angl. *Ross Barkley*; g. 1993 m. gruodžio 5 d. Liverpulyje) – Anglijos nacionalinės rinktinės ir „Chelsea FC" klubo vidurio saugas.

Karjera
-------

### Klubinė karjera

Sulaukęs 11 metų, Barklis ėmė treniruotis „Everton" jaunimo komandoje. Į pagrindinės komandos sudėtį jis buvo įtrauktas prieš 2010–2011 m. sezoną, tačiau rungtynėse už Anglijos U-19 rinktinę lūžusi koja sugriovė viltis debiutuoti Premier League.

Pirmąsias rungtynes pagrindinėje sudėtyje Barklis sužaidė 2011–2012 m. sezone prieš „Queens Park Rangers FC" ir buvo pripažintas geriausiu rungtynių žaidėju. Keletas sėkmingų pasirodymų netruko pakelti futbolininko vertę ir 2011 m. gruodį jis pasirašė 4 su puse metų sutartį.

2012 m. rugsėjį jis buvo mėnesiui paskolintas „Sheffield Wednesday FC". Po sėkmingo žaidimo nuomos laikotarpis buvo pratęstas ir Barklis klube per sezoną sužaidė 13 rungtynių, pelnydamas 4 įvarčius. Grįžęs į „Evertoną", 2013 m. sausį jis vėl buvo paskolintas vienam mėnesiui, šį kartą „Leeds United AFC" komandai.

2013–2014 m. sezone jis prisijungė prie pagrindinės „Evertono" komandos ir pelnė pirmąjį įvartį debiutinėse rungtynėse su „Norwich City FC" (2–2). Barkliui pavyko įsitvirtinti pagrindinėje komandos sudėtyje ir, sezonui įpusėjus, jis jau buvo pelnęs keletą geriausio rungtynių futbolininko apdovanojimų.

### Tarptautinė karjera

Barklis yra rungtyniavęs visose Anglijos jaunimo rinktinėse. U-16 komandoje jis debiutavo 2008 m. rugsėjį, būdamas 14 metų. 2010 m. su U-17 rinktine jis laimėjo Europos čempionatą, per kurį pelnė 2 įvarčius.

2013 m. rugpjūtį Barklis buvo pakviestas į nacionalinę Anglijos rinktinę, kurioje debiutavo po mėnesio Pasaulio čempionato atrankos rungtynėse su Moldova (4–0), kai pakeitė Jack Wilshere.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Brazilija 2014 | I etapas | 3 | 0 | 1 | 0 | 0 |
| **Žemyno čempionatai** |
| Prancūzija 2016 | aštuntfinalis | 0 | 0 | 0 | 0 | 0 |

Šaltiniai
---------

|  |  |
| --- | --- |
|  | **Vikiteka: Ross Barkley** – vaizdinė ir garsinė medžiaga  |

1. ↑
2. ↑  „Everton's Ross Barkley breaks leg on England U19 duty". BBC Sport. 14 October 2010. Nuoroda tikrinta 8 August 2011.
3. ↑  4–0 Moldova"[neveikianti nuoroda] BBC Sport. 6 September 2013. Retrieved 10 September 2013.